BTG ปี 65 กำไรโต 7 เท่า เฉียด 8 พันล้าน แจกปันผล 1 บ. XD 14 มี.ค.นี้
BTG อวดกำไรปี 65 โต 685% ทะลุ 7.9 พันล้าน รับรายได้ขายพุ่ง พร้อมแจกปันผล 1 บ. ขึ้นเครื่องหมาย XD 14 มี.ค.นี้
BTG อวดกำไรปี 65 โต 685% ทะลุ 7.9 พันล้าน รับรายได้ขายพุ่ง พร้อมแจกปันผล 1 บ. ขึ้นเครื่องหมาย XD 14 มี.ค.นี้
28 ก.พ. 2566

บริษัท เบทาโกร จำกัด (มหาชน) หรือ BTG รายงานผลการดำเนินงานงวดปี 65 สิ้นสุดวันที่ 31 ธ.ค.66 ดังนี้

รายได้รวมของบริษัทในปี 65 อยู่ที่ 113,876.8 ล้านบาท เพิ่มขึ้นร้อยละ 31.3 จาก 86,743.7 ล้าน บาทในปี 64 โดยหลักเป็นผลมาจากการเติบโตของรายได้จากการขายสินค้าและการให้บริการของทุกกลุ่มธุรกิจ ได้แก่ (1) กลุ่มธุรกิจเกษตร เป็นผลมาจากการเพิ่มขึ้นขึ้นของราคาขายสินค้าตามการเพิ่มขึ้นของต้นทุนวัตถุดิบอาหารสัตว์
(2) กลุ่มธุรกิจอาหารและโปรตีน เป็นผลมาจากการเพิ่มขึ้นของราคาขายผลิตภัณฑ์หมู ไก่ ไข่ไก่ อาหารแปรรูปและเนื้อสัตว์แปรรูป ทั้งในประเทศและในตลาดส่งออก รวมถึงการเพิ่มขึ้นของปริมาณการขายตามความต้องการที่เพิ่มขึ้น
(3) กลุ่มธุรกิจต่างประเทศ เป็นผลมาจากการเพิ่มขึ้นของราคาขายอาหารสัตว์ ตามการเพิ่มขึ้นของต้นทุนวัตถุดิบอาหารสัตว์ และราคาขายสัตว์มีชีวิตทั้งในประเทศกัมพูชา และประเทศลาว
(4) กลุ่มธุรกิจสัตว์เลี้ยง เป็นผลมาจากการเพิ่มขึ้นของปริมาณการขายและราคาขายอาหหารสัตว์เลี้ยง ซึ่งสอดคล้องกับการเพิ่มขึ้นของปริมาณการฟลิต และการเพิ่มขึ้นขิงสัดส่วนรายได้จากการขายผลิตภัณฑ์ที่มีราคาขายสูงขึ้น ตามกลยุทธ์ของบริษัท ที่มุ่งเน้นผลิตภัณฑ์ที่มีอัตรากำไรสูงมากยิ่งขึ้น
นอกจากนั้นที่ประชุมคณะกรรมการบริษัทฯ มีมติอนุมัติจ่ายปันผลจากงวดดำเนินงานวันที่ 1 ก.ค. 65 ถึงวันที่ 31 ธ.ค. 65 เป็นเงินสดในอัตรา 1 บาท/หุ้น กำหนดขึ้นเครื่องหมาย XD วันที่ 14 มี.ค.66 และกำหนดจ่ายเงินปันผลในวันที่ 19 พ.ค.66